Vasiļova (Maļinovas pagasts)
Vasiļova ir ciems Augšdaugavas novada Maļinovas pagastā. Izvietojusies pagasta ziemeļdaļā starp autoceļu A13 un Medupi 2,4 km no pagasta centra Maļinovas, 21 km no novada centra Daugavpils un 242 km no Rīgas. Vasiļovas pusmuiža no 1881. līdz 1891. gadam piederēja Krišjānim Pliekšānam, tajā mēdza ciemoties viņa dēls Jānis Pliekšāns, vēlākais dzejnieks Rainis. Bijušo māju vietā uzstādīts piemiņas akmens.